
ΔΙΑΤΑΓΜΑΤΑ 

520. Βιβλία και στοιχεία που πρέπει να τηρούνται από τις 

αμιγείς δημοτικές και κοινοτικές επιχειρήσεις. 1 

521. Καθορισμός των όρων και προϋποθέσεων απόκτησης 
της ιατρικής ειδικότητας της Κοινωνικής Ιατρικής . . 2 

522. Σύσταση θέσεων ειδικού επιστημονικού προσωπικού στο 

Ινστιτούτο Δημοσίου Διεθνούς Δικαίου και Διεθνών Σχέ¬ 
σεων Θεσσαλονίκης . 3 

523. Τροποποίηση των Π.Δ. 206/87 (ΦΕΚ 94/Α/1987) 

«καθιέρωση διαδικασίας πληροφόρησης στον τομέα των 
προτύπων, των τεχνικών κανονισμών σε συμμόρφωση 
προς την Οδηγία 83/189/ΕΟΚ της 28.3.1983 του 
Συμβουλίου των Ε.Κ. (Ε.Ε.Ε. 109 της 26.4.1983)» 
και 229/88 (ΦΕΚ 98/Α/1988) «καθιέρωση διαδικα¬ 
σία πληροφόρησης στον τομέα των προτύπων, των τε¬ 
χνικών κανονισμών και των συστημάτων πιστοποίη¬ 
σης», σύμφωνα με το Νόμο 1727/1987 «Κύρωση της 
Συμφωνίας Τεχνικών Εμποδίων στο Εμπόριο», σε συμ¬ 
μόρφωση προς την οδηγία 88/182/ΕΟΚ» (ΕΕ αριθ. Ε 
81 της 26.3.1988). 4 

524. Ίδρυση ΐπολιμεναρχείου στην Πάτμο, καθορισμός της 

περιφέρειας δικαιοδοσίας του και τροποποίηση της περι¬ 
φέρειας δικαιοδοσίας του Λιμεναρχείου Λέρου. 5 

ΑΠΟΦΑΣΕΙΣ 

Προσωρινή ανάθεση καθηκόντων Γενικού Επιθεωρητή Τρα¬ 
πεζών στο Γεώργιο Χατούπη, Υποδιευθυντή της Τρά¬ 
πεζας της Ελλάδος . 6 

Συμπλήρωση της ΠΔ/ΤΕ 1270/1.4.88 με την οποία επε¬ 
τράπη στα πιστωτικά ιδρύματα να ρυθμίζουν οφειλές 
από τραπεζικό δανεισμό. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ/γμα 348/1988 αρμοδιότη¬ 
τας του Υπουργείου Εσωτερικών. 8 


( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ 520 
Βιβλία και στοιχεία που πρέπει να τηρούνται από τις αμιγείς δη¬ 
μοτικές και κοινοτικές επιχειρήσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 39 του Ν. 
1416/84 «Τροποποίηση και συμπλήρωση το.ιν διατάξεων της 
δημοτικής και κοινοτικής νομοθεσίας» (ΦΕΚ 1 8Α’) παράγραφος 
5 του άρθρου 252 του ΙΙ.Δ/τος 76/1985 «Κωδικοποίηση των 
διατάξεων περί Δημοτικού και Κοινοτικού Κώδικα» (ΦΚκ 27 
Α'). 

2. Την Υ 679/8.8.1988 απόφαση του Πρωθυπουργού για 
τον καθορισμό αρμοδιοτήτων στον Αναπληρωτή Υπουργό Εσω¬ 
τερικών. 

3. Την 495/1988 γνωμοδότηση του Συμβουλίου Επικρά¬ 
τειας, με πρόταση του Αναπληρωτή Υπουργού Εσωτερικών και 
του Υπουργού Οικονομικών, αποφασίζουμε: 

Α' ΒΙΒΛΙΑ ΚΑΙ ΣΤΟΙΧΕΙΑ 
Άρθρο 1 

Έκταση εφαρμογής 

Οι διατάξεις του παρόντος διατάγματος έχουν εφαρμογή στις 
αμιγείς δημοτικές και κοινοτικές επιχειρήσεις, οι οποίες συνιστυυ- 
νται από τους δήμους ή κοινότητες, σύμφωνα με τις διατάξεις του 
άρθρου 246του Δ.Κ.Κ. (IΙ.Δ. 76/85 ΦΚκ 27/1.3.1985τ.Α'). 

Άρθρο 2 

Υποχρέωση τήρησης βιβλίων και έκδοσης στοιχείων 

1. Οι Επιχειρήσεις του άρθρου I του παρόντος εντάσσονται 
στην κατηγορία τήρησης βιβλίων του Κώδικα Φορολογικών 
Στοιχείων (II.Δ. 99/1977 - ΦΕΚ 34 Α/1977) που αντιστοιχεί 
στο ύψος των ετήσιων ακαθάριστων εσόδων που πραγματοποίη¬ 
σαν κατά την προηγούμενη διαχειριστική περίοδο, όχι όμως σε 
κατηγορία κατώτερη της δεύτερης. 

Οι επιχειρήσεις αυτές έχουν όλες τις υποχρεώσεις που προβλέ- 
πονται από τον Κ.Φ.Σ. για τους επιτηδευματίες. 

2. Οποιεσδήποτε επιχορηγήσεις προς τις επιχειρήσεις του άρ¬ 
θρου 1 θεωρούνται ως ακαθάριστα έσοδα για την ένταξη των επι- 

χειρήσεων στην ανάλογη κατηγορία βιβλίων. 

3. Οι επιχειρήσεις που εντάσσονται στην τήρηση βιβλίων δεύ¬ 
τερης κατηγορίας,εκτός από τις υποχρεώσεις τους που απορρέ¬ 
ουν από τις διατάξεις του Κ.Φ.Σ., πρέπει: 

α) Να τηρούν και βιβλίο Ταμείου, στο οποίο καταχωρούνται οι 
ημερήσιες εισπράξεις και πληρωμές και το χρηματικό υπόλοιπο 
της ημέρας. Το βιβλίο αυτό θεωρείται πριν τη χρησιμοποίησή 
του, σύμφωνα με τα οριζόμενα στην επόμενη παράγραφο 4. 

β) Να συντάσσουν εξωλογιστική οικονομική κατάσταση για 
κάθε χρήση, μέσα σε δύο μήνες από τη λήξη της. Η προθεσμία 
αυτή μπορεί να παρατείνεται για δύο ακόμη μήνες με απόφαση 
του Νομάρχη, εφόσον συντρέχουν ειδικοί γι’ αυτό λόγοι. 

4. Αν από τις επιχειρήσεις του άρθρου 1 του παρόντος τηρού¬ 
νται βιβλία και εκδίδονται στοιχεία, των οποίων δεν προβλέπεται 
η θεώρηση από τις διατάξεις του Κ.Φ.Σ., τα βιβλία και τα στοι¬ 
χεία αυτά θεωρούνται, από υπηρεσία της Νομαρχίας ή από το 
Δήμαρχο ή τον πρόεδρο της κοινότητας της έδρας της επιχείρη¬ 
σης. 

Άρθρο 3 

Διαχειριστική περίοδος - Απογραφή περιουσίας 

1. Η διαχειριστική περίοδος των επιχειρήσεων αρχίζει την 1η 
Ιανουάριου και λήγει την 31η Δεκεμβρίου του ίδιου έτους. 

2. Για την καταμέτρηση, αποτίμηση και καταγραφή της πε¬ 
ριουσίας των επιχειρήσεων που υπάρχει κατά τη λήξη της διαχει¬ 
ριστικής περιόδου, εφαρμόζονται οι διατάξεις των άρθρων 40 και 
41 του Κ.Φ.Σ., όπως ισχύουν κάθε φορά, ανεξάρτητα από την 
κατηγορία των τηρουμένων βιβλίων. 

Β' ΙΣΟΛΟΓΙΣΜΟΣ - ΕΚΘΕΣΗ ΠΕΠΡΑΓΜΕΝΩΝ 

Άρθρο 4 

Υπογραφή και δημοσίευση Ισολογισμού 

1. Ο ισολογισμός της επιχείρησης, ανεξάρτητα από την κατη¬ 
γορία των τηρουμένων απ’ αυτήν βιβλίων, υπογράφεται από τον 
πρόεδρο και τα μέλη του Διοικητικού Συμβουλίου της και δημο¬ 
σιεύεται σύμφωνα με τις διατάξεις της παραγράφου 2 του άρθρου 
270 του Δ.Κ,Κ. (Π.Δ. 76/1985 - ΦΕΚ 27 τ.Α '), τουλάχιστον 
είκοσι ημέρες πριν από την έγκρισή του από το Δημοτικό ή Κοινο¬ 
τικό Συμβούλιο. 

2. Μετά την έγκρισή του από το Δημοτικό ή Κοινοτικό Συμ¬ 
βούλιο ο ισολογισμός δημοσιεύεται σε μια ημερήσια εφημερίδα 
που εκδίδεται στην περιφέρεια που έχει την έδρα της η επιχεί- 

Ρηση ·. 

Εφόσον δεν εκδίδεται ημερήσια εφημερίδα ο ισολογισμός δη¬ 
μοσιεύεται σε μια εφημερίδα εβδομαδιαίας ή μηνιαίας έκδοσης, 
κατά την κρίση του Προέδρου του Διοικητικού Συμβουλίου της 
Επιχείρησης. 

Άρθρο 5 

Έκθεση πεπραγμένων 

Οι επιχειρήσεις συντάσσουν για κάθε χρήση έκθεση πεπραγμέ¬ 
νων που υπογράφεται από τον πρόεδρο και τα μέλη του Διοικητι¬ 
κού Συμβουλίου τους. 

Οι προθεσμίες του προηγούμενου άρθρου για τη σύνταξη του 
ισολογισμού, εφαρμόζονται και στην προκειμένη περίπτωση. 

Άρθρο 6 

Ελεγχος ισολογισμού και έκθεση πεπραγμένων 

1. Μέσα σε ένα μήνα από τη λήξη των προθεσμιών του άρθρου 
4 του παρόντος, ο πρόεδρος του Διοικητικού Συμβουλίου της επι- 
χείρησης στέλνει τον ισολογισμό και την έκθεση πεπραγμένων 


στο δημοτικό ή κοινοτικό συμβούλιο για έγκριση. Το δημοτικό ή 
κοινοτικό συμβούλιο μέσα σε ένα μήνα, αφότου έλαβε τον ισολογι¬ 
σμό με την έκθεση πεπραγμένων αποφασίζει επ’ αυτών και η σχε¬ 
τική απόφασή του μαζί με αντίγραφα του ισολογισμού και της έκ¬ 
θεσης των πεπραγμένων στέλνονται στο νομάρχη, σύμφωνα με 
όσα ορίζονται στο τελευταίο εδάφιο της παρ. 6 του άρθρου 87 του 
Δ.Κ.Κ. (Π.Δ. 76/85). 

2. Ο Νομάρχης ελέγχει την ανωτέρω απόφαση του δημοτικού 
ή κοινοτικού συμβουλίου, σύμφωνα με τις διατάξεις του άρθρου 
152 του Δ.Κ.Κ. (Π.Δ. 76/85). 

Γ ΑΠΟΣΒΕΣΕΙΣ 
Αρθρο 7 

Συντελεστές απόσβεσης 

1. Για τον προσδιορισμό του καθαρού κέρδους των επιχειρή¬ 
σεων, ισχύουν τα ποσοστά απόσβεσης της αξίας των πάγιων πε¬ 
ριουσιακών στοιχείων που ορίζονται από τις διατάξεις των άρ¬ 
θρων 2-13 του Π.Δ/τος 88/1973 (ΦΕΚ 153/23.7.73 τ.Ά), 
όπως ισχύουν κάθε φορά. 

Οι διατάξεις των παραγράφων 3-6 του άρθρου 1 του Π.Δ/τος 
88/1973 εφαρμόζονται και στην προκειμένη περίπτωση. 

2. Η απόσβεση είναι υποχρεωτική και γίνεται κάθε έτος. 

Δ’ ΑΠΟΘΕΜΑΤΙΚΑ 
Άρθρο 8 

Τακτικό αποθεματικό 

1. Για τη δημιουργία του απαραίτητου αποθεματικού της παρ. 
3 του άρθρου 249 του Δ.Κ.Κ. (Π.Δ. 76/85) αφαιρείται κάθε 
χρόνο ποσοστό πέντε στα εκατό (5%) των καθαρών κερδών. 

2. Το αποθεματικό αυτό αποτελεί το τακτικό αποθεματικό της 
επιχείρησης και η δημιουργία του είναι υποχρεωτική για κάθε 
έτος. 

Άρθρο 9 

Έκτακτο αποθεματικό 

1. Πέρα από το τακτικό αποθεματικό του προηγούμενου άρ¬ 
θρου δημιουργείται έκτακτο αποθεματικό, το ύψος του οποίου 
καθορίζεται για κάθε έτος με απόφαση του Διοικητικού Συμβου¬ 
λίου της επιχείρησης η οποία εγκρίνεται από το δημοτικό ή κοινο¬ 
τικό συμβούλιο. 

Ε' ΔΙΑΧΕΙΡΙΣΤΙΚΟΣ ΕΛΕΓΧΟΣ 
Άρθρο 10 

Τακτικός διαχειριστικός έλεγχος 

1. Ο τακτικός διαχειριστικός έλεγχος της επιχείρησης από τα 
πρόσωπα της παραγράφου 2 του άρθρου 250 του Δ.Κ.Κ. (Π.Δ. 
76/85) γίνεται μέσα σε τέσσερις μήνες από τη λήξη της διαχειρι- 
στικής περιόδου. Η προθεσμία αυτή μπορεί για εξαιρετικούς λό¬ 
γους, να παραταθεί με απόφαση του νομάρχη για ένα ακόμα 
μήνα. 

2. Η σχετική έκθεση των ελεγκτών στέλνεται στο δήμο ή την 
κοινότητα που ανήκει η επιχείρηση και κοινοποιείται στην επιχεί¬ 
ρηση και το νομάρχη. 

3. Το Διοικητικό Συμβούλιο, μέσα σε ένα μήνα αφότου έλαβε 
την έκθεση σε ειδική συνεδρίαση, εκφέρει τη γνώμη του για το 
αποτέλεσμα του ελέγχου. 

Άρθρο 11 

Έκτακτος διαχειριστικός έλεγχος 

1. Σε περίπτωση έκτακτου διαχειριστικού ή ταμειακού ελέγ¬ 
χου, σε εφαρμογή της παρ. 3 του άρθρου 250 και του τελευταίου 
εδαφίου της παρ. 2 του άρθρου 251 του Δ.Κ.Κ. (Π.Δ. 76/85), η 
έκθεση των ελεγκτών στέλνεται στο όργανο που αποφάσισε του 
έλεγχο και κοινοποιείται ανάλογα. 

2. Μετά την αποστολή της έκθεσης στην επιχείρηση το διοικη¬ 
τικό συμβούλιο ενεργεί σύμφωνα με τις διατάξεις της παρ. 3 του 
προηγούμενου άρθρου. 

ΣΤ' ΤΕΛΙΚΕΣ ΔΙΑΤΑΞΕΙΣ 

Άρθρο 12 
Χρόνος ισχύος 

Η ισχύς του παρόντος διατάγματος αρχίζει δύο μήνες από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Τπουργό Εσωτερικών και στον Τπουργό 
Οικονομικών αναθέτουμε τη δημοσίευση και εκτέλεση του δια¬ 
τάγματος αυτού. 

Αθήνα, 13 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

■ ΑΝΑΠΛΗΡΩΤΗΣ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Γ. ΓΚΟΥΛΑΡΙΚΗΣ Δ. ΤΣΟΒΟΛΑΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 521 
Καθορισμός των όρων και προϋποθέσεων απόκτησης της ιατρι¬ 
κής ειδικότητας της Κοινωνικής Ιατρικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παρ. 2 του άρθρου 31 του Νόμου 1397/ 
1983 «Εθνικό Σύστημα Υγείας» (ΦΕΚ Α 143/7.10.83). 

2. Τη γνώμη αριθμός 6γ της 56ης Ολομέλειας του Κεντρικού 
Συμβουλίου Υγείας που ελήφθη κατά τη συνεδρίαση της 5.7.88. 

3. Την απόφαση 471/7.7.88 (ΦΕΚ Β 463/88), «περί μετα- 
βιβάσεως αρμοδιοτήτων». 

4. Την αριθ. 621/1988 γνωμοδότηση του Συμβουλίου της 
Επικράτειας με πρόταση του Υφυπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο 1 

Για τη λήψη της ιατρικής ειδικότητας της Κοινωνικής Ιατρι¬ 
κής ο χρόνος άσκησης ορίζεται σε τέσσερα (4) χρόνια, ως εξής: 

α. Ένας (1) χρόνος στον παθολογικό τομέα Νοσοκομείου. 

β. Ένας (1) χρόνος θεωρητική κατάρτιση σε τομέα Κοινωνι¬ 
κής Ιατρικής σε Ανώτατο Εκπαιδευτικό Ίδρυμα (ΑΕΙ), ή στην 
Υγειονομική Σχολή, στους τομείς Επιδημιολογίας, Βιοστατιστι- 
κής, Κοινωνικών επιστημών, προληπτικής ιατρικής και κοινωνι¬ 
κής υγιεινής, περιβαλλοντικής ιατρικής, αρχών προγραμματι¬ 
σμού, οικονομικών υγείας, διατροφής, οικογενειακής ιατρικής 
και πρωτοβάθμιας φροντίδας υγείας και διοίκησης υπηρεσιών 


υγείας. 

γ. Δύο (2) χρόνια πρακτική άσκηση σε τομέα κοινωνικής ιατρι¬ 
κής Νοσοκομείου ή ΑΕΙ ή ένα (1) χρόνο πρακτική άσκηση σε το¬ 
μέα Κοινωνικής Ιατρικής Νοσοκομείου ή ΑΕΙ και ένα (1) χρόνο 
σε Κέντρο Υγείας. 

Άρθρο 2 

Για δύο (2) χρόνια από τη δημοσίευση του παρόντος είναι δυ¬ 
νατή η χορήγηση της ειδικότητας της Κοινωνικής Ιατρικής, μετά 
από γνώμη του ΚΕ.Σ.Υ. και κατόπιν εξετάσεων σε γιατρούς οι 
οποίοι έχουν κατά περίπτωση: 

1. α) Μεταπτυχιακό τίτλο ή δίπλωμα σχετικό με την Κοινω¬ 

νική Ιατρική για την απόκτηση του οποίου απαιτήθηκε εκπαί¬ 
δευση τουλάχιστον ενός (1) χρόνου και · 

β) Τρία (3) χρόνια κλινική εμπειρία σε Νοσηλευτικό Ίδρυμα (ή 
άλλο φορέα του δημοσίου τομέα) και σε ειδικότητα που εντάσσε¬ 
ται στον παθολογικό ή χειρουργικό ή ψυχιατρικό τομέα και επαγ¬ 
γελματική ή ακαδημαϊκή δραστηριότητα σε συναφή τομέα με την 
κοινωνική ιατρική ή τη δημόσια υγεία. Από τα αμέσως ανωτέρω 
τρία (3) χρόνια άσκησης, ένας (1) χρόνος, τουλάχιστον, θα πρέπει 
να είναι απαραίτητα κλινική εμπειρία και ένας (1) χρόνος τουλά¬ 
χιστον ακαδημαϊκή ή επαγγελματική δραστηριότητα. 

2. α) Μεταπτυχιακό τίτλο ή δίπλωμα σχετικό με την κοινω¬ 
νική ιατρική για την απόκτηση του οποίου απαιτήθηκαν τουλάχι¬ 
στον δύο (2) χρόνια σε Ανώτατο Εκπαιδευτικό Ίδρυμα (ΑΕΙ) και 

β) Δύο (2) χρόνια σε τομέα κοινωνικής ιατρικής σε Ανώτατο 
Εκπαιδευτικό Ίδρυμα (ΑΕΙ). 

3. α) Ειδικότητα της Παθολογίας ή Χειρουργικής ή Φυσικής 
Ιατρικής και Αποκατάστασης ή Παιδιατρικής ή Ψυχιατρικής ή 
Γενικής Ιατρικής και 

β) Ένα (1) χρόνο θεωρητική κατάρτιση σε τομέα κοινωνικής 
ιατρικής σε Ανώτατο Εκπαιδευτικό Ίδρυμα (ΑΕΙ) ή την Υγειονο¬ 
μική Σχολή Αθηνών ή πρακτική άσκηση σε τομέα κοινωνικής ια¬ 
τρικής Νοσοκομείου ή Α.Ε.Ι. 

4. α) Δύο (2) χρόνια σε τομέα κοινωνικής ιατρικής σε Ανώτατο 
Εκπαιδευτικό Ίδρυμα (ΑΕΙ) ή σε Νοσοκομείο και 

β) Δύο (2) χρόνια σε τομέα παθολογίας ή χειρουργικής ή μητέ¬ 
ρας - παιδιού ή Ψυχιατρικής ή εργαστηριακής ιατρικής. 

5. α) Τρία (3) χρόνια εμπειρία σε Νοσηλευτικό Ίδρυμα (ή άλλο 
φορέα του Δημοάίου Τομέα) και σε ειδικότητα που εντάσσεται 
στον Παθολογικό ή Χειρουργικό ή Ψυχιατρικό ή Εργαστηριακό 
Τομέα, και 

β) Δύο (2) χρόνια δραστηριότητα σε οργάνωση - διοίκηση υπη¬ 
ρεσιών υγείας ή σε άλλο τομέα συναφή με την κοινωνική ιατρική 
ή τη δημόσια υγεία. 

Άρθρο 3 

1. Επιφυλασσομένων των διατάξεων της επομένης παραγρά¬ 
φου, από της δημοσίευσης του παρόντος παύουν να ισχύουν οι 
διατάξεις των Π.Δ/των 58/87 «Καθιέρωση της ιατρικής ειδικό¬ 
τητας της Κοινωνικής Ιατρικής» (ΦΕΚ Α 37/19.3.87) και 
458/87 «Τροποποίηση των διατάξεων του Π.Δ. 58/87» (ΦΕΚ 
Α 215/8.12.87). 

2. Η διατάξη της προηγούμενης παραγράφου δεν ισχύει για 
όσους γιατρούς έχουν λάβει τον τίτλο της ειδικότητας της κοινω¬ 
νικής ιατρικής, ή έχουν κριθεί από το Κεντρικό Συμβούλιο Υγείας 
ότι έχουν τις απαραίτητες προϋποθέσεις για την απόκτηση του τί¬ 
τλου αυτού, με βάση τα όσα προβλέπονται στα ανωτέρω Π.Δ/τα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υφυπουργό Υγείας, Πρόνοιας και Κοινωνικών Ασφαλί¬ 
σεων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 13 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α, ΣΑΡΤΖΕΤΑΚΗΣ 


Στον Αντιπρόεδρο της Κυβέρνησης και Υπουργό Δικαιοσύνης, 
αναθέτουμε τη δημοσίευση και εκτέλεση του παρόντος Διατάγμα¬ 
τος. 

Αθήνα, 2 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΟΝ ΑΣΦΑΛΙΣΕΩΝ 

ΜΑΝΟΛΗΣ ΣΚΟΥΛΑΚΗΣ 
-♦- 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 522 
Σύσταση θέσεων ειδικού επιστημονικού προσωπικού στο Ινστι¬ 
τούτο Δημοσίου Διεθνούς Δικαίου και Διεθνών Σχέσεων Θεσ¬ 
σαλονίκης. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παράγραφος 5 του Νόμου 
1558/85, (ΦΕΚ 137/Α ). 

2. Τη με αριθμό 1980/1987 γνωμοδότηση του Συμβουλίου 
της Επικράτειας. 

3. Γην 6474/88 (ΦΕΚ 451 Β’) απόφαση Πρωθυπουργού και 
Υπ. Οικονομικών. 

Με πρόταση του Αντιπροέδρου της Κυβέρνησης και Υπουργού 
Δικαιοσύνης, των Υπουργών Εξωτερικών, Προεδρίας της Κυ¬ 
βέρνησης και του Υφυπουργού Οικονομικών, αποφασίζουμε: 

Άρθρο μόνο 

Συνιστούμε στο Ινστιτούτο Δημοσίου Διεθνούς Δικαίου και Διε¬ 
θνών Σχέσεων Θεσσαλονίκης τις ακόλουθες θέσεις. 

α) Μία (1) θέση Ειδικού Επιστημονικού συνεργάτη με σύμ¬ 
βαση Ιδιωτικού Δικαίου αορίστου χρόνου. 

Προσόν^ιορισμού ορίζεται πτυχίο Ανωτάτου εκπαιδευτικού 
ιδρύματος της ημεδαπής, ή ισότιμο σχολής της αλλοδαπής και 
διδακτορικό δίπλωμα στο Διεθνές Δίκαιο ή στις Διεθνείς Σχέσεις 
ημεδαπού ή αλλοδαπού Πανεπιστημίου και γνώση δύο ξένων 
γλωσσών. 

β! Μία (1) θέση βιβλιοθηκονόμου με σχέση εργασίας ιδιωτικού 
δικαίου αορίστου γρόνου. 

Προσόν διορισμού ορίζεται πτυχίο Νομικής ή Φιλοσοφικής 
σχολής \Κ1 ή σχολή Βιβλιοθηκονομίας ΤΕΙ της ημεδαπής ή ισό¬ 
τιμο σχολής της αλλοδαπής, ειδική επιστημονική εξειδίκευση στη 
βιβλιοθηκονομία, που αποδεικνύεται με αναγνωρισμένο διδακτο¬ 
ρικό δίπλωμα ή μεταπτυχιακό τίτλο σπουδών διάρκειας τουλάχι¬ 
στον ενός ακαδημαϊκού έτους και εμπειρία τουλάχιστον δύο ετών 
ή σημαντική εμπειρία τουλάχιστον τεσσάρων ετών στη βιβλιοθη¬ 
κονομία <υς και η γνώση δύο ξένων γλωσσών. 


ΟΙ ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΓ. ΚΟΥΤΣΟΓΙΩΡΓΑΣ ΑΠΟΣΤΟΛΟΣ ΚΑΚΛΑΜΑΝΗΣ 


ΥΦΥΠΟΥΡΓΟΣ 

ΕΞΩΤΕΡΙΚΟΝ ΟΙΚΟΝΟΜΙΚΩΝ 

ΚΑΡΟΛΟΣ ΠΑΠΟΥΛΙΑΣ ΗΛΙΑΣ ΠΑΠΑΗΛΙΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 523 
Τροποποίηση των Π.Δ. 206/87 (ΦΕΚ 94/Α/1987) «καθιέ¬ 
ρωση διαδικασίας πληροφόρησης στον τομέα των προτύπων, 
των τεχνικών κανονισμών σε συμμόρφωση προς την Οδηγία 
83/189/ΕΟΚ της 28.3.1983 του Συμβουλίου των Ε.Κ. 
(Ε.Ε.Ε. 109 της 26.4.1983) και 229/88 (ΦΕΚ 98/Α/ 
1988) «καθιέρωση διαδικασία πληροφόρησης στον τομέα των 
προτύπων, των τεχνικών κανονισμών και των συστημάτων 
πιστοποίησης», σύμφωνα με το Νόμο 1727/1987 «Κύρωση 
της Συμφωνίας Τεχνικών Εμποδίων στο Εμπόριο», σε συμ¬ 
μόρφωση προς την οδηγία 88/182/ΕΟΚ». (ΕΕ αριθ. Ε 81 
της 26.3.1988). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Νόμου 1338/83 «Εφαρ¬ 
μογή του Κοινοτικού Δικαίου» (ΦΕΚ 34/Α/17.3.83) όπως 
αντικαταστάθηκε με το άρθρο 6 του νόμου 1440/84 «Συμμε- 
τοχή της Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού ΕΙΙ ΚΑΤΟΜ» (ΦΕΚ 70 τευχ. Α/ 
21.5.84) και όπως τροποποιήθηκε με το άρθρο 7 του Ν. 
1775/88 «Εταιρείες παροχής επιχειρηματικού κεφαλαίου και 
άλλες διατάξεις» (ΦΕΚ 101/Α/24.5.88). 

2. Τις διατάξεις του άρθρου 23 παρ. 1 περίπτωση ιστ' του νό¬ 
μου 1558/1985 «Κυβέρνηση και Κυβερνητικά Όργανα» (ΦΕΚ 

137 / Α). 

3. Τις διατάξεις του νόμου 1727/1987 «Κύρωση της συμφω¬ 
νίας τεχνικών εμποδίων στο εμπόριο» (ΦΕΚ 131/Α/10.7.87) 
και ιδία το άρθρο δεύτερο. 

4. Τις διατάξεις του νόμου 372/76 «Περί συστάσεως και λει¬ 
τουργίας Ελληνικού Οργανισμού Τυποποιήσεως (ΕΛΟΤ)» (ΦΕΚ 
166/Α/30.6.76) όπως τροποποιήθηκε με το άρθρο 22 του νό¬ 
μου 1682/87 (ΦΕΚ 14/16.2.87). 

5. Το II.Δ. 229/86 «Σύσταση και Οργάνωση της Γενικής 
Γραμματείας Βιομηχανίας» (ΦΕΚ 96/Α/16.7.86). 

6. Την Υ 1321/25.9.87 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Βιομηχα¬ 
νίας Ενέργειας και Τεχνολογίας Κωνσταντίνου Παπαναγιώτου» 
(ΦΕΚ 531/Β/87). 

7. Τις διατάξεις του άρθρου 32 του II.Δ. 607/76 «Περί Ορ¬ 
γανισμού του Υπουργείου Εμπορίου». 

_ 8. Την υπ' αριθμ, πρωτ. Α. 9211/1737/3.12.87 (ΦΕΚ 
ι02/Β/198<) κοινή απόφαση του Πρωθυπουργού και του 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Υπουργού Εθνικής Οικονομίας «Ανάθεση αρμοδιοτήτων στους 
Υφυπουργούς Εθνικής Οικονομίας». 

9. Τη με αριθμ. 653/1988 Γνωμοδότηση του Συμβουλίου 
της Επικράτειας με πρόταση των Υπουργού Εμπορίου, Αναπλη¬ 
ρωτή Υπουργού Βιομηχανίας, Ενέργειας και Τεχνολογίας και 
Υφυπουργού Εθνικής Οικονομίας, αποφασίζουμε: 


Άρθρο 1 


Το Προεδρικό Διάταγμα 206/1987 τροποποιείται ως εξής: 

1. Στο άρθρο 2 παράγραφος 1 προστίθεται στο τέλος το ακό¬ 
λουθο κείμενο: 

- «καθώς και οι μέθοδοι και διαδικασίες παραγωγής για τα 
γεωργικά προϊόντα, όπως αυτά ορίζονται στο άρθρο 38 παρά¬ 
γραφος 1 της συνθήκης» για τα προϊόντα που προορίζονται για τη 
διατροφή ανθρώπων ή ζώων καθώς και για τα φάρμακα, όπως 
ορίζονται στην Υπουργική Απόφαση Α/10395/13.12.1985 
(ΦΕΚ 798/Β/85) περί εναρμονίσεως της εθνικής νομοθεσίας 
περί φαρμακευτικών ιδιοσκευασμάτων προς την αντίστοιχη κοι¬ 
νοτική ιδιαίτερα προς την Οδηγία ΕΟΚ 65/65, όπως τροποποι¬ 
ήθηκε τελευταία από την Οδηγία 87/21/ΕΟΚ. 

2. Στο άρθρο 2 η παράγραφος 7 αντικαθίσταται από το ακό¬ 
λουθο κείμενο: 

- «Προϊόν», κάθε προϊόν βιομηχανικής κατασκευής και κάθε 
γεωργικό προϊόν. 

3. Στο άρθρο 9 προστίθεται στο τέλος της παρ. 1 το ακόλουθο 
κείμενο: 

- Κατά περίπτωση οι παραπάνω υπηρεσίες ανακοινώνουν 
ταυτόχρονα το κείμενο των βασικών νομοθετικών και κανονιστι¬ 
κών διατάξεων, στις οποίες αναφέρεται κατά κύριο και άμεσο 
τρόπο το σχέδιο τεχνικού κανονισμού, εάν η γνώση αυτού του κει¬ 
μένου είναι αναγκαία για την εκτίμηση του πεδίου εφαρμογής του 
σχεδίου τεχνικού κανονισμού. 

4. Στο άρθρο 10 στο τέλος της παραγράφου 1 προστίθεται το 
ακόλουθο κείμενο: 

- Οι παραπάνω υπηρεσίες αποστέλλουν μέσω του Υπουργείου 
Βιομηχανίας, Ενέργειας και Τεχνολογίας έκθεση στην Επιτροπή 
των Ε.Κ. για τη συνέχεια που προτίθενται να δώσουν σε αιτιολο¬ 
γημένες γνώμες αυτού του είδους. 

Τα σχόλια της Επιτροπής διαβιβάζονται μέσω του Υπουργείου 
Βιομηχανίας, Ενέργειας και Τεχνολογίας στις παραπάνω υπηρε¬ 
σίες. 

5. Στο άρθρο 10 η παράγραφος 2 συμπληρώνεται στο τέλος με 
το ακόλουθο κείμενο: 

- Η προθεσμία που αναφέρεται στην παρ. 1 είναι επίσης, δω¬ 
δεκάμηνη. αν πριν από την πάροδο τριών μηνών από την ανακοί¬ 
νωση. η Επιτροπή των Ε.Κ. γνωστοποιήσει τη διαπίστωσή της 
ότι μία ανακοίνωση αφορά τομέα που καλύπτεται από πρόταση 


οδηγίας ή κανονισμού που υπέβαλε στο Συμβούλιο. 

Η αποχή από τη θέσπιση τεχνικών κανονισμών σε τομέα που 


καλύπτεται από πρόταση οδηγίας ή κανονισμού που η Επιτροπή 
έχει υποβάλει στο Συμβούλιο, ισχύει εφόσον η Επιτροπή των 
Ε.Κ. έχει υποβάλει στο Συμβούλιο, την εν λόγω πρόταση πριν 
από την προβλεπόμενη στο άρθρο 9. παράγραφος 1 ανακοίνωση. 
Οι παράγραφοι 1,2 πρώτο εδάφιο και 2 δεύτερο εδάφιο εφαρμό¬ 
ζονται σωρευτικά. 

6. Η παράγραφος 3 του άρθρου 10 αντικαθίσταται από το 
ακόλουθο κείμενο: 

- Οι παράγραφοι 1 και 2 δεν εφαρμόζονται στην περίπτωση 
που για λόγους επείγουσας ανάγκης που έχουν σχέση με την 
υγεία των ανθρώπων και των ζώων ή την προστασία των φυτών 
ή την ασφάλεια, η Δημόσια Υπηρεσία ή Οργανισμός πρέπει, σε 
πολύ σύντομα χρονικά περιθώρια, να καταρτίσει τεχνικούς κανο¬ 
νισμούς για να τους θεσπίσει και να τους θέσει αμέσως σε εφαρ- 
μογή. χωρίς να είναι δυνατές διαβουλεύσεις. 

Στην ανακοίνωση που αναφέρεται στο άρθρο 8 αναφέρονται οι 


λόγοι που δικαιολογούν τον επείγοντα χαρακτήρα των μέτρων. 
Σε περίπτωση καταχρηστικής προσφυγής στη διαδικασία αυτή, η 
Επιτροπή λαμβάνει τα κατάλληλα μέτρα. 

7. Το άρθρο 1 1 αντικαθίσταται από το ακόλουθο κείμενο: 

- Τα άρθρα 9 και 10 δεν εφαρμόζονται όταν οι Δημόσιες Υπη¬ 
ρεσίες ή οι Οργανισμοί εκπληρούν τις υποχρεώσεις που απορρέ¬ 
ουν από κοινοτικές οδηγίες και κανονισμούς- το ίδιο ισχύει και 
για τις δεσμεύσεις που απορρέουν από διεθνή συμφωνία και οι 
οποίες έχουν ως αποτέλεσμα τη θέσπιση ενιαίων τεχνικών προ¬ 
διαγραφών στην Κοινότητα. 

Άρθρο 2 

Η δεύτερη πρόταση της παραγράφου 2 του άρθρου 2 του Π.Δ. 
229/88 «σε αντιδιαστολή με την παράγραφο 7 του άρθρου 2 του 
παραπάνω II.Δ. 206/86» διαγράφεται. 

Άρθρο 3 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Αναπληρωτή Υπουργό Βιομηχανίας, Ενέργειας και Τε¬ 
χνολογίας. αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Οκτωβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΊΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΟΤΗ! 

ΕΘΝΙΚΗΣ ΟΙΚΟΝΟΜΙΑΣ ΒΙΟΜ ΓΝΊΡΓ «.ΓΕΧ/ΙΙΑ1 

Γ. ΠΑΓ1ΑΝΤΩΝΙΟΥ Κ. ΠΑΠΑΝΑΠΩΤΟΥ 


ΕΜΠΟΡΙΟΥ 

Ν. ΑΚΡΙΤΙΔΗΣ 


(· Γ >) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 524 
Ίδρυση Υπολιμεναρχείου στην ΙΙάτμο. καθορισμός της περιφέ¬ 
ρειας δικαιοδοσίας του και τροποποίηση της περιφέρειας δι¬ 
καιοδοσίας του Λιμεναρχείου Λέρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 13 παρ. 1 του Ν. 672/1977 «περί 
τροποποιήσεως και συμπληρώσεως του ΝΔ 530/1970 «περί Λι¬ 
μενοφυλάκων» και ετέρων τινών διατάξεων» (ΦΕΚ 235 Α’). 

2. Τη διάταξη του άρθρου I 4 παρ. 9 του από 27.5/1.6.1927 
Π.Δ. «περί Διοικήαεως του Εμπορικού Ναυτικού» (ΦΕΚ 104Α'). 

3. Τη με αριθμ. 4128/27/88/1 5.7.88 πρόταση του Αρχη¬ 
γού του Λιμενικού Σώματος «Προαγωγή του Λιμενικού Σταθμού 
ΙΙάτμου σε Υπολιμεναρχείο». 

4. Τη με αριθμ. 597/12.8.1988 γνωμοδότηση του Συμβου¬ 
λίου της Επικράτειας μετά από πρόταση του Υπουργού Εμπορι¬ 
κής Ναυτιλίας, αποφασίζουμε: 

Άρθρο 1 

1. Ιδρύεται στην Πάτμυ Υπολιμεναρχείο και ορίζεται περιφέ¬ 
ρεια δικαιοδοσίας του η ομώνυμη νήσος, οι νησίδες Λγαθονήσιο, 
Αρκοί και Λειψοί, καθώς και οι παρακείμενες σ' αυτές βραχονη¬ 
σίδες. 

2. Από την έναρξη λειτουργίας του παραπάνω Υπολιμεναρ- 
χείου παύει η λειτουργία του Λιμενικού Σταθμού Πάτμου, ο 
οποίος και καταργείται. 




3574 —3576 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΤΤ> 


Άρθρο 2 

Η περιφέρεια δικαιοδοσίας του Λιμεναρχείου Λέρου, που καθο¬ 
ρίστηκε με την παρ. 2 περ. κβ του άρθρου 1 του ΒΔ 215/1973 
(ΦΕΚ 65Α') τροποποιείται ως εξής: 

κβ) Λιμεναρχείο Λέρου: 

Η νήσος Λέρος, οι νησίδες Φαρμακονήσιο, Λέβιθα και Κίνα- 
ρος, καθώς και οι παρακείμενες σ' αυτές βραχονησίδες. 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 13 Οκτωβρίου 1988 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

ΑΠΟΦΑΣΕΙΣ 

( 6 ) 

ΠΡΑΞΗ ΔΙΟΙΚΗΤΗ ΑΡΙΘ. 1377/20.10.88 
(Άρθρο 1 του Ν. 1266/82) 

Προσωρινή ανάθεση καθηκόντων Γενικού Επιθεωρητή Τραπε¬ 
ζών στο Γεώργιο Χατοΰπη, Υποδιευθυντή της Τράπεζας της 
Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής. πιστωτικής και συναλλαγματικής πολιτικής και άλλες 
διατάξεις». 

β) Τις διατάξεις του άρθρου 32 του Καταστατικού της Τράπε¬ 
ζας της Ελλάδος, σχετικά με την αναπλήρωση του Διοικητή της 
σε περίπτωση απουσίας του, αποφάσισε: 

Να αναθέσει προσωρινά στον Υποδιευθυντή Γενικής Επιθεώ¬ 
ρησης Τραπεζών της Τράπεζας της Ελλάδος Γεώργιο Χατούπη 
τα καθήκοντα του Γενικού Επιθεωρητή Τραπεζών, όπως αυτά 
καθορίζονται από τον ΑΝ 1665/1951 «περί λειτουργίας και 
ελέγχου Τραπεζών» και τις σχετικές αποφάσεις που έχουν εκδο- 
θεί ή θα εκδοθούν σε εκτέλεση του ανωτέρω νόμου. 

Η Πράξη αυτή να δημοσιευθεί στην Εφημερίδα της Κυβερνή- 
σεως. σύμφωνα με το άρθρο 12 του ΑΝ 1665/27.1.51 «περί 
λειτουργίας και ελέγχου Τραπεζών». 

Ο Υποδιοικητής 
Ε. ΠΑΙΙΑΓΕΩΡΠΟΥ 


Συμπλήρωση της ΠΔ/ΤΕ 1270/1.4.88 με την οποία επετράπη 

στα πιστωτικά ιδρύματα να ρυθμίζουν οφειλές από τραπεζικό 

δανεισμό. 

(Συνεδρίαση 401/21.9.88) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1270/1.4.88 με την οποία παρασχέθηκε η 
ευχέρεια στα πιστωτικά ιδρύματα να ρυθμίζουν απαιτήσεις τους, 
ληξιπρόθεσμες ή μη, από δάνεια σε δραχμές και σε συνάλλαγμα 
προς μεταποιητικές, μεταλλευτικές, εξορυκτικές και ξενοδοχεια¬ 
κές επιχειρήσεις και προς συνεταιριστικές επιχειρήσεις και οργα¬ 
νώσεις, 

β) τη σκοπιμότητα υπαγωγής και των ναυτιλιακών επιχειρή¬ 
σεων στις διατάξεις της πιο πάνω Πράξης, αποφάσισε: 

Να συμπληρώσει την ΠΔ/ΤΕ 1270/1.4.88 και να καθορίσει 
ότι δάνεια που χορηγούνται από τα πιστωτικά ιδρύματα προς 
ναυτιλιακές επιχειρήσεις για την αγορά κατασκευή, μετασκευή 
και επισκευή πλοίων που δρομολογούνται στην ελληνική ακτο¬ 
πλοΐα ή σε γραμμές που συνδέουν ελληνικά με ξένα λιμάνια, μπο¬ 
ρούν να ρυθμίζονται με βάση τις διατάξεις της εν λόγω Πράξης, 
με την προϋπόθεση ότι τα επιτόκια των εν λόγω δανείων δεν είναι 
επιδοτούμενα. 

Κατά τα λοιπά η ΠΔ/ΤΕ 1270/1.4.88 παραμένει αμετά¬ 
βλητη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Ακριβές αντίγραφο 
Αθήνα, 20.10.88 

Ο Γραμματέας 
Η. ΚΥΡΙΑΚΑΝΤΩΝΑΚΗΣ 

-♦- 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 8 ) 

Στο Π.Δ. 348/1988, που δημοσιεύτηκε στο ΦΕΚ 156/ 
19.7.1988, τεύχος Α’, επέρχονται οι κατωτέρω διορθώσεις 
σφαλμάτων: 

ΕΠΑΡΧΙΑ ΕΛΑΣΣΩΝΟΣ 

3η Γεωγραφική περιοχή (ενότητα), διαγράφεται η λέξη 
«Πραιτωρίου» και προστίθεται η λέξη «Πυθίου». 

ΕΠΑΡΧΙΑ ΦΑΡΣΑΛΩΝ 

Προστίθεται 7η γεωγραφική περιοχή (ενότητα) ως εξής: 

«7η Γεωγραφική περιοχή (ενότητα), αποτελούμενη από τις 
κοινότητες: Σκοτούσσης και Χαλκιάδων». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




